Document ID: 31986R3982

*****
ΚΑΝΟΝΙΣΜΟΣ (ΕΟΚ) αριθ. 3982/86 ΤΗΣ ΕΠΙΤΡΟΠΗΣ
της 22ας Δεκεμβρίου 1986
για την καθιέρωση κοινοτικής επιτήρησης σχετικά με τα ημικατεργασμένα προϊόντα τιτανίου καταγωγής τρίτων χωρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 σχετικά με το κοινό καθεστώς εισαγωγών (1), όπως τροποποιήθηκε από τον κανονισμό (ΕΟΚ) αριθ. 1243/86 (2), και ιδίως το άρθρο 10,
Μετά από διαβουλεύσεις στα πλαίσια της επιτροπής που προβλέπεται στον προαναφερόμενο κανονισμό,
Εκτιμώντας:
ότι η αβέβαιη κατάσταση της κοινοτικής μεταποιητικής βιομηχανίας του τιτανίου, χαρακτηριζόμενη από έναν συντελεστή χρησιμοποίησης του παραγωγικού δυναμικού μικρότερο του 50 % κατά το 1983-1985, οφείλεται κυρίως στις διαφορές πρόσβασης που υπάρχουν μεταξύ των ευρωπαϊκών αγορών, αφενός, και εκείνων της Βόρειας Αμερικής και της Ιαπωνίας, αφετέρου·
ότι, οποιαδήποτε λύση που αποσκοπεί στην εξυγίανση των διεθνών συναλλαγών μεταποιημένων προϊόντων τιτανίου, απαιτεί μία καλύτερη γνώση της τεχνικής διάρθρωσης των συναλλαγών αυτών, και ιδίως των ιδιαίτερων χαρακτηριστικών των προϊόντων που τίθενται σε ελεύθερη κυκλοφορία,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η θέση σε ελεύθερη κυκλοφορία στην Κοινότητα ημικατεργασμένων προϊόντων τιτανίου των διακρίσεων ex 81.04 Κ ΙΙ του κοινού δασμολογίου που αντιστοιχούν στις διακρίσεις 81.04-59, 61 και 63 του κώδικα NIMEXE, καταγωγής τρίτων χωρών, υποβάλλεται σε κοινοτική επιτήρηση εκ των υστέρων, σύμφωνα με τον τρόπο που προβλέπεται στα άρθρα 10 και 14 του κανονισμού (ΕΟΚ) αριθ. 288/82, καθώς και στον παρόντα κανονισμό.
2. Οι γνωστοποιήσεις των κρατών μελών που προβλέπονται στο άρθρο 14 του κανονισμού (ΕΟΚ) αριθ. 288/82 περιλαμβάνουν τα ακόλουθα στοιχεία:
α) εκτός από την ένδειξη της διάκρισης του NIMEXE και της χώρας καταγωγής καθώς και της χώρας προέλευσης, τη λεπτομερή τεχνική περιγραφή του προϊόντος·
β) την ποσότητα·
γ) τη δασμολογητέα αξία.
Άρθρο 2
Το παράρτημα ΙΙ του κανονισμού (ΕΟΚ) αριθ. 288/82 τροποποιείται με την αναγραφή των διακρίσεων του κοινού δασμολογίου και του κώδικα NIMEXE, στις οποίες υπάγονται τα προϊόντα που αναφέρονται στο άρθρο 1 και φέρουν το σημείο (+) στη στήλη «EUR».
Άρθρο 3
Ο παρών κανονισμός αρχίζει να ισχύει την τρίτη ημέρα μετά από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Αρχίζει να εφαρμόζεται την 1η Ιανουαρίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Δεκεμβρίου 1986.

Labels: 3
1
5